< Hálózat

Beállításainak rögzítése

Szerző: Sallai András

Copyright © 2020, Sallai András

Licenc: CC BY-SA 4.0

Web: https://szit.hu

Tartós beállítás

A hálózati kártya beállításait az alábbi állományban véglegesítjük:

allow-hotplug enp1s0 iface enp1s0 inet static address 192.168.5.1 netmask 255.255.255.0 broadcast 192.168.5.255

Ezek után a felhúzzuk a hálózati kártyát:

ifup enp1s0

Az ifup parancs a beállításokat a /etc/network/interface állományból veszi.

A hálózati kártya leállítása:

ifdown enp1s0

Dinamikus ip cím esetén:

allow-hotplug enp1s0
iface enp1s0 inet dhcp

Több IP cím

Egy hálózati kártyán több IP cím:

auto enp1s0 allow-hotplug enp1s0 iface enp1s0 inet static address 192.168.1.42 netmask 255.255.255.0 gateway 192.168.1.1 up ip addr add 192.168.1.43/24 dev enp1s0 label enp1s0:0 down ip addr del 192.168.1.43/24 dev enp1s0 label enp1s0:0 up ip addr add 192.168.1.44/24 dev enp1s0 label enp1s0:1 down ip addr del 192.168.1.44/24 dev enp1s0 label enp1s0:1

A lehetséges beállításokról az „interfaces” kézikönyv szolgál több információval.

man interfaces

Ellenőrizzük szintaktikailag helyes-e:

ifup --no-act enp0s3
ifup --no-act --interfaces=/home/janos/interfaces.new enp0s3

DNS

A tartománynév szervert a következő fájlban kell beállítani:

/etc/resolv.conf

Beállíthatjuk az /etc/network/interfaces fájlban is, de akkor telepítenünk kell a resolvconf csomagot:

apt install resolvconf

A hálózat tesztelése

Először győződjünk meg arról, hogy a gépünkön működik a hálózati kártyánk. Elsőként futtassuk a ifconfig parancsot az IP cím kiderítésére:

ip address show

Az IP cím például a következő lett:

192.168.6.2

Ekkor küldjünk visszhangválasz kérelmet a hálózati kártyánk IP címének:

ping 192.168.6.2

A ping parancs Echo Request típusú ICMP csomagokat küld a célcímnek, folyamatosan. A folyam megszakítása a Ctrl + C billentyűkombinációval lehetséges.

Ha ez válaszol, akkor a hálózati kártyánk működik.

ping 192.168.5.4

PING 192.168.5.4 (192.168.5.4) 56(84) bytes of data.
64 bytes from 192.168.5.4: icmp_req=1 ttl=64 time=0.033 ms
64 bytes from 192.168.5.4: icmp_req=2 ttl=64 time=0.031 ms
64 bytes from 192.168.5.4: icmp_req=3 ttl=64 time=0.031 ms
64 bytes from 192.168.5.4: icmp_req=4 ttl=64 time=0.030 ms
^C
--- 192.168.5.4 ping statistics ---
4 packets transmitted, 4 received, 0% packet loss, time 2997ms
rtt min/avg/max/mdev = 0.030/0.031/0.033/0.004 ms

Ha ez válaszol a fentiekhez hasonlóan, akkor a hálózati kártyánk működik.

Ezek után fokozatosan távolabbi gépektől kérjünk visszhangot. Erre a célra elsőnek az azonos hálózatban lévő, melletünk lévő gépeket célszerű használni.

Tegyük fel, hogy van mellettünk egy másik gép a következő beállításokkal:

ip address add 192.168.6.17/24 dev enp1s0

Küldjünk visszhangkérelmet a géptől:

ping 192.168.6.17

Ha válaszol a hálózat a másik gép felé rendben van.

Névszerver megadása

Resolver

A névszerverek a következő fájlban vannak beállítva:

/etc/resolv.conf

nameserver 192.168.2.1

Több információt a resolv.conf kézkönyv 5-dik fejezete ad:

man resolv.conf

Hosts fájl

A névszerverek előtt hosts fájlokban tárolták az IP cím hostnév, illetve domain név összerendeléseket. Egy adott számítógépen magunk is beállíthatjuk néhány gép IP címét, és hostnevét, domain nevét. A rendszer telepítéskor saját hostnevét és tartománynevét eleve beírja az /etc/hosts fájlba, azokat tehát itt javíthatjuk, vagy újabb bejegyzéseket vehetünk fel bennük. Jól jöhet ez a beállítási lehetőség, ha nem szeretnénk DNS szervert beállítani, a webszerverünk, vagy a levelezőszerverünk beállításainak teszteléséhez.

A hosts fájl szintaxisa a következő:

IP_cím Elsődleges_host_név [Álnevek ...]

Legyen például egy „bem” nevű hostunk. A tartomány legyen „kek.and”. A géphez tartozó IP cím 192.168.5.2 Ekkor a /etc/hosts fájlban lesz egy ilyen sor:

192.168.5.2 bem.kek.and bem

A rendszer ennél többet ír bele:

127.0.0.1 localhost 192.168.5.2 bem.kek.and bem # The following lines are desirable for IPv6 capable hosts ::1 ip6-localhost ip6-loopback fe00::0 ip6-localnet ff00::0 ip6-mcastprefix ff02::1 ip6-allnodes ff02::2 ip6-allrouters

Beleírja a localhost-hoz tartozó 127.0.0.1-es IP címet például, amire mindig szükségünk lesz, tehát ehhez ne nyúljunk! Újabb tartományokat viszont felvehetünk. Legye például egy lila.and tartománynév aminek az IP elérhetőségét (192.168.5.12) szeretnénk itt felvenni, ekkor így javíthatjuk a hosts fájlt:

127.0.0.1 localhost 192.168.5.2 bem.kek.and bem 192.168.5.12 lila.and # The following lines are desirable for IPv6 capable hosts ::1 ip6-localhost ip6-loopback fe00::0 ip6-localnet ff00::0 ip6-mcastprefix ff02::1 ip6-allnodes ff02::2 ip6-allrouters

A harmadik sorba felvettük az IPv6-os beállítások előtt. Igazából mindegy, hogy hányadik sorba fogjuk beírni, minden sorban érvényes lesz.

Másik lehetséges probléma, szeretnénk saját gépünkön egy virtuális tartományt használni. Fentebb már említettük, hogy ez jól jöhet például web vagy levelezőszerver beállításainak tesztelésénél. Legyen a virtuális tartományunk a „piros.and”. Ekkor a hosts fájl így nézhet ki:

127.0.0.1 localhost 192.168.5.2 bem.kek.and bem 192.168.5.12 lila.and 192.168.5.2 piros.and # The following lines are desirable for IPv6 capable hosts ::1 ip6-localhost ip6-loopback fe00::0 ip6-localnet ff00::0 ip6-mcastprefix ff02::1 ip6-allnodes ff02::2 ip6-allrouters

Teszteléshez pingessük meg a piros.and tartományt:

ping piros.and

Ügyeljünk arra, hogy ez csak akkor működik, ha az IP cím pingetés önmagában is működik:

ping 192.168.5.2

Ez utóbbi IP cím saját gépünk címe, amely beállításáról korábban gondoskodnunk kellett.

A fentiek mellett az IPv6-os alapbeállítások is szerepelnek az állományban telepítés után. Az IPv6-os „localhost” nevet tudjuk is tesztelni:

ping6 ip6-localhost

Vagy IPv6-os cím alapján:

ping6 ::1

További információkért nézd meg a hosts kézikönyvét:

man hosts

Átjáró beállítása

Olyan gépek eléréséhez, amely nincs az aktuális hálózatban, átjárót kell állítani. Ilyen gépek alatt az Internet gépeit értjük általában. Ha az Internetet szeretnénk elérni egy belső hálózatból, akkor alapértelmezett átjárót kell beállítanunk. Ha az alapértelmezett átjáró címe a 192.168.2.1, akkor a következő parancsot használhatjuk.

ip route add default via 192.168.5.6

Ellenőrzés:

ip route show

A beállítás véglegesítése:

allow-hotplug enp1s0 iface enp1s0 inet static address 192.168.5.6 netmask 255.255.255.0 network 192.168.5.0 broadcast 192.168.5.255 gateway 192.168.5.1

Felvettünk egy „gateway” nevű sort, ahol megadjuk az alapértelmezett átjárót.

A fentiek helyett használhatjuk az ip parancsot is. A routing tábla megtekintése:

ip route show

Hálózat hozzáadása:

ip route add 192.168.87.0/24 via 172.16.0.10

A 192.168.87.0 hálózatot a 172.16.0.10 átjárón keresztül lehet elérni.

Törlés, például egy hálózat törlése:

ip route del 192.168.87.0/24

Eltávolítás nélkül, csere:

ip route change default via 192.168.0.1
ip route replace default via 192.168.0.1